**ТАНИЛЦУУЛГА**

*(Авлигын төсөөллийн индекс 2018)*

*2018 оны 01 дүгээр сарын 29-ний өдөр*

 Транспэрэнси интернэшнл байгууллагаас Авлигын төсөөллийн индексийн 2018 оны үр дүнг өнөөдөр (2019 оны 01 дүгээр сарын 29-ний өдөр) зарлаад байна. Судалгаанд нийтдээ 180 улс орныг хамруулсан бөгөөд эдгээр улс орнуудын 123 буюу 3-ны 2 нь “50”-иас доош оноо авсан байна (“100” оноо авбал авлигагүй, “0” оноо авбал өндөр авлигатай орны тоонд ордог). Дэлхийн улс орнуудын авсан онооны дундаж 43 байгаа нь өмнөх оныхоос өөрчлөгдөөгүй байна.

Энэ оны судалгаагаар Дани 88, Шинэ Зеланд 87, Финлянд 85 оноотойгоор тус тус жагсаалтыг тэргүүлсэн бол Сомали 9, Сири болон Өмнөд Судан улсууд тус бүр 13 оноотойгоор сүүлийн байрт орсон байна. Бүс нутгаар нь авч үзвэл Баруун Европ болон Европын холбооны улс орнууд дунджаар 66 оноотой байгаа нь хамгийн өндөр үзүүлэлт болж, харин Африкийн Суб-Сахарын бүсийн орнууд дунджаар 32 оноо авсан нь бусад бүсүүдээс бага байна.

Сүүлийн 7 жилийн хугацаанд Аргентин улс (2015 оноос 8 оноогоор), Зааны ясан эрэг (2013 оноос 8 оноогоор) зэрэг улсуудын оноо нэмэгдсэн бол мөн хугацаанд Унгар (2012 оноос 9 оноогоор), Мексик улс (2013 оноос 7 оноогоор)-ын оноо тус тус буурсан нь хамгийн ихээр буурсан үзүүлэлт болж байна.

Харин манай хөрш ОХУ-ын хувьд 28 оноо авч 138-р байрт, БНХАУ-ын хувьд 39 оноо авч 87-р байрт эрэмбэлэгдсэн байна.

 Монгол Улс 37 оноо өвч 180 улсаас 93 дугаар байрт орсон байна. Өмнөх оныхтой харьцуулахад манай улсын индексийн оноо 1-ээр өсч, байр 10-аар ахисан дүнтэй байна. Монгол Улс энэ онд Гамби, Гайана, Косово, Македони, Панам улсуудтай ижил оноо авчээ.

Монгол Улсын Авлигын төсөөллийн индексийн дүн, 2012-2018 оноор

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Үзүүлэлт** | **2012** | **2013** | **2014** | **2015** | **2016** | **2017** | **2018** |
|  | **Байр** | **94**/176 | **83**/177 | **80**/175 | **72**/168 | **87**/176 | **103/**180 | **93/**180 |
|  | **Оноо** | 36 | 38 | 39 | 39 | 38 | 36 | 37 |
|  | **Нэг байрт орсон**  | Бенин, Колумб,Жибути, Грек, Энэтхэг, Молдав, Сенегал | Буркина Фасо,Сальвадор,Ямайк, Либери,Перу, Тринидад ба Тобаго, Замби | Бенин, Босни ГерцеговинСальвадор, Марокко | Сальвадор, Панам, Тринидад Тобаго | Панам, Замби | Бахрейн, Зааны ясан эрэг,Танзани  | Гамби, Гайана, Косово, Македони, Панам |

Транспэрэнси интернэшнл байгууллага Авлигын төсөөллийн индексийн дүнг тооцохдоо 13 мэдээллийн эх сурвалжийг ашигладаг бөгөөд манай улсын индексийн дүнг тооцохдоо 9 эх сурвалжийн мэдээллийг ашигласан байна. Өмнөх оны үзүүлэлттэй харьцуулахад **“IMD”-Дэлхийн өрсөлдөх чадварын үнэлгээ** 3-аар, **“Ардчиллын олон талт байдлын төсөл”**-ийн үзүүлэлт 2-оор тус тус буурсан ч, **“Глобал инсит” байгууллагын Улс орнуудын эрсдэлийн түвшний үнэлгээ** 12-оор, **“Дэлхийн эдийн засгийн форум”-ын үзэл бодлын судалгаа** 1 пунктээр тус тус өссөн нь нийт оноо 1 пунктээр өсөхөд нөлөөлжээ.

**Монгол Улсыг үнэлэхэд ашигласан мэдээллийн эх үүсвэр, үнэлгээ, оноор**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Д/д** | **Байгууллага-судалгаа** | **2012** | **2013** | **2014** | **2015** | **2016** | **2017** | **2018** |
| 1 | "Бертелсман" сан - Шилжилтийн индекс 2017-2018 | 32 | 40 | 40 | 36 | 36 | 41 | 41 |
| 2 | "PRS" групп - Эрсдэлийн үнэлгээ 2018 | 31 | 31 | 31 | 31 | 32 | 32 | 32 |
| 3 | Дэлхийн банк - Улс орны бодлого, институцийн үнэлгээ 2017 | 47 | 47 | 47 | 47 | 47 | 43 | 43 |
| 4 | Дэлхийн эдийн засгийн форум - Үзэл бодлын судалгаа 2018  | 26 | 32 | 41 | 42 | 38 | **30** | **31** |
| 5 | Дэлхийн эрх зүйн төсөл- Хууль дээдлэх ёсны индекс 2017-2018 | 37 | 33 | 32 | 35 | 38 | 36 | 36 |
| 6 | Эдийн засгийн мэдээллийн нэгж - Улс орнуудын эрсдлийн үнэлгээ 2018 | 38 | 38 | 38 | 38 | 37 | 37 | 37 |
| 7 | "Глобал инсит" байгууллага - Улс орнуудын эрсдэлийн түвшин 2017 | 42 | 42 | 42 | 42 | 47 | **35** | **47** |
| 8 | IMD-Дэлхийн өрсөлдөх чадварын эмхэтгэл 2018 | - | - | - | 37 | 35 | **33** | **30** |
| 9 | Ардчиллын олон талт байдлын төсөл /V-Dem/ 2018 | - | - | - | - | 34 | **35** | **33** |
|  | **Авлигын төсөөллийн индексийн оноо** | **36** | **38** | **39** | **39** | **38** | **36** | **37** |

*Эх сурвалж: https://www.transparency.org/cpi2018*

***Судалгаа шинжилгээний алба***

***Монгол улсын 2018 индексийг тооцоход өссөн, буурсан үзүүлэлт***

|  |  |  |  |  |
| --- | --- | --- | --- | --- |
| **Д/д** | **Өссөн, буурсан үзүүлэлт** | **2017** | **2018** | **Тайлбар** |
| 1 | Дэлхийн эдийн засгийн форум - Үзэл бодлын судалгаа 2018  | 30 | 31 | Бизнес эрхлэгчдээс: “*экспорт, импорт; нийтийн аж ахуй; татвар төлөх; төрийн байгууллагатай гэрээ байгуулах, тусгай зөвшөөрөл авах; шүүхийн шийдвэрийг тааламжтай гаргуулах гэсэн 5 асуудалд хээл хахууль, нэмэлт төлбөр төлөх явдал хэр түгээмэл вэ”* гэж асуусан. |
| 2 | "Глобал инсит" байгууллага - Улс орнуудын эрсдэлийн түвшин 2017 | 35 | 47 | Тухай улсын 100 гаруй шинжээчдээс: *“иргэн/аж ахуйн нэгж бизнес эрхлэхийн тулд хээл хахууль болон авлигын бусад хэлбэрүүдтэй тулгарах эрсдэл”*-ийг үнэлүүлсэн.  |
| 3 | IMD-Дэлхийн өрсөлдөх чадварын эмхэтгэл 2018 | 33 | 30 | 2018 онд 63 улсыг үнэлэхдээ 6300 гаруй бизнес эрхлэгчдээс: *“Авлига, хээл хахууль: байдаг, эсхүл байдаггүй юу”* гэж асуусан. |
| 4 | Ардчиллын олон талт байдлын төсөл /V-Dem/ 2018 | 35 | 33 | “Улс төрийн авлига хэр түгээмэл вэ” гэсэн асуултаар улс орнуудыг үнэлсэн  |

*Эх сурвалж: https://www.transparency.org/files/content/pages/2018\_CPI\_SourceDescription\_EN.pdf*

**---оОо---**